Courtois, li ngħaqad mal-Madrileni mingħand Chelsea fl-2018, għamel il-100 dehra tiegħu fil-La Liga għal Real Madrid fil-partita tal-ftuħ tal-istaġun tagħhom kontra Alaves, bit-team tiegħu jirbaħ 4-1. Stqarrija fuq is-sit elettroniku uffiċjali ta' Real Madrid kienet tgħid li: 'Thibaut Courtois iffirma t-tiġdid tal-kuntratt tiegħu ma' Real Madrid, akkumpanjat mill-president Florentino Perez'. "Il-goalkeeper jibqa' marbut mal-club tagħna sat-30 ta' Ġunju, 2026. Wara li ffirma, irċieva flokk b'ismu u n-numru 2026." Courtois ta' 29 sena kien fadallu tliet snin fil-kuntratt preċedenti tiegħu ma' Real. Fl-istaġun 2019-20 huwa rebaħ it-Trofew Zamora għall-aħjar goalkeeper fil-LaLiga wara li sofra biss 20 goal f'34 logħba. Real rebħu l-La Liga u s-Supercopa de Espana fl-istaġun 2019-20, b'Courtois rebaħ ukoll it-Tazza tad-Dinja tal-Clubs fl-2018. Dan is-sajf Courtois deher għall-Belġju fl-Euro 2020 hekk kif huma waslu sal-kwarti tal-finali u issa rrappreżenta lil pajjiżu 89 darba.